OzLabs/hebrew-wiki-articles huggingface dataset:
כלכלת לסוטו

לסוטו מוקפת גאוגרפית על ידי דרום אפריקה, וכלכלתה משולבת איתה. כלכלת לסוטו מתבססת בעיקר על חקלאות ובעיקר דגנים וגידול בעלי חיים. בעבר, עבודה של תושביה במכרות בדרום אפריקה הייתה משמעותית מאוד לכלכלתה, אולם ההכנסה מכרייה בדרום אפריקה ירדה. מנגד, הכרייה בלסוטו עצמה, בעיקר של יהלומים התגברה מאוד בלסוטו מאז תחילת שנות ה-2000, והגיעה לכ-7% של התמ"ג בשנת 2011. מגזר התעשייה, בעיקר של הטקסטיל, ירד מ-כ-20% של התמ"ג בשנת 2004 לכ-11% בשנת 2011.

המדינה היא חלק מהאיחוד המכס הדרום אפריקאי, וחלק נכבד מהכנסות המיסים שלה מתקבלות מהאיחוד. רוב משקי הבית בלסוטו עוסקים בחקלאות לקיום. כשני שלישים מההכנסה של משקי הבית בלסוטו מגיעים מחקלאות וגידול בעלי חיים (בעיקר עזים, כבשים ובקר) לקיום. המועסקים השכירים בסקטורים השונים הם : נשים עובדות במפעלי טקסטיל (כ-40,000), גברים המועסקים במכרות בדרום אפריקה (כ-40,000), עובדי מדינות המועסקים בממשלת לסוטו (כ-40,000) והיתרה שכירים בחקלאות, תעשייה, בנייה, מכרות יהלומים ושירותים שונים (כ-80,000). 

המדינה נמצאת בתחתית רשימת המדינות (מקום 158 מתוך 187) לפי מדד הפיתוח האנושי. צפי מסך החיים בלידה הוא 48.2 שנה ו-44 אחוז מהאוכלוסייה חי מהכנסה של 1.25 דולר ליום בממוצע. אולם, למרות זאת שיעורי יודעי קרוא וכתוב באוכלוסייה מגיע ל-82%.

אוצרות הטבע העיקריים של לסוטו הם היהלומים והמים. יצוא היהלומים מהמכרות בלסוטו היה כ- 230 מיליון דולר בשנת 2010/11. הייצור מרוכז בארבעה מכרות. מי הגשמים הרבים בהרי לסוטו מנוצלים ב"פרויקט המים של רמת לסוטו" (LHWP), שהוקם ב-1986 ומתוכנן לספק מים לדרום אפריקה במשך שנים רבות. הפרויקט מספק מים לאזורי יוהנסבורג והאזורים ממזרח לה. ערך יצוא המים היה כ- 70 מיליון דולר בשנת 2010.

לסוטו ניצלה את ההזדמנות שנפתחה למדינות מתפתחות לייצא טקסטיל משוחרר ממכס למדינות מפותחות כתוצאה מהסכמים בינלאומיים. ההסכם החשוב ביותר המשפיע על היצוא מלסוטו הוא חוק "ההזדמנות והצמיחה לאפריקה" (AGOA) האמריקני. בעזרת השקעות חוץ של משקיעים ממוצא סיני מטאיוואן הוקמו בלסוטו מפעלים רבים לטקסטיל באזורי תעשייה מיוחדים. המוצרים העיקריים הם חולצות ומכנסי ג'ינס. המפעלים מייצאים כ- 400 מיליון דולר בשנה בעיקר לארצות הברית ומעסיקים כ- 40,000 עובדים (בעיקר נשים). לסוטו נחשבת ליצואנית הטקסטיל הגדולה ביותר באפריקה. איגוד המפעלים מפעיל תוכנית מיוחדת למלחמה באיידס בסיוע קרן "ביל גייטס" על ידי הספקת הדרכה ותרופות (כ- 40% מהפועלות נמצאו כנשאיות הנגיף). לסוטו מקבלת סיוע כלכלי ניכר ממקורות רבים, בהם ארצות הברית, האיחוד האירופי ומוסדות פיננסיים בינלאומיים.

== נתונים כלכליים עיקריים ==

* תוצר מקומי גולמי, 2.553 מיליארד דולר
* תמ"ג לנפש, 1,094 דולר
* מוצרי חקלאות : תירס, חיטה, שעורה ובעלי חיים.

==קישורים חיצוניים==

== הערות שוליים ==

קטגוריה:לסוטו
לסוטו
O jardim

O jardim (בעברית: הגינה) הוא שיר שבוצע על ידי הזמרת הפורטוגזית קלאודיה פשקואל ובהשתתפות הזמרת איסאורה, שגם כתבה את השיר. הזמרות בביצוע השיר ייצגו את פורטוגל באירוויזיון 2018. השיר בוצע לראשונה ב-25 בפברואר 2018, במסגרת חצי הגמר השני של פסטיבל דה קאנסאו, כשיר שנבחר לפורטוגל עבור אירוויזיון 2018. השיר פורסם להורדה דיגיטלית ב-9 במרץ 2018 על ידי יוניברסל מיוזיק פורטוגל.

== רקע ==
O Jardim היה אחד מתוך עשרים ושישה שירים שהוזמנו לביצוע על ידי RTP לפסטיבל דה קאנקאו 2018, כבחירה הלאומית של פורטוגל לתחרות הזמר של האירוויזיון 2018. איסאורה כתבה והלחינה את השיר, ובחרה בקלאודיה פסקואל כמבצעת.

== באירוויזיון ==
איסאורה הוכרזה בתור כותבת שירים לפסטיבל בו נבחר השיר המייצג ב-27 בספטמבר 2017. ב-18 בינואר 2018 הוכרזה פסקואל כמבצעת השיר, ששמו "O Jardim". פסקואל התחרתה בחצי הגמר השני, והגיעה למקום השני עם 20 נקודות לפי הצבעות הצופים והשופטים. בגמר, שנערך ב-4 במרץ, היא הגיעה למקום השני בהצבעות השופטים, וזכה מבחינת הצבעות הקהל. השיר הגיע למקום הראשון עם 22 נקודות, ובכך זכה לייצג את פורטוגל באירוויזיון 2018.

בעקבות זכייתו של סלבדור סובראל ב-2017, פורטוגל מארחת את תחרות האירוויזיון 2018, מה שאיפשר לה להעפיל באופן אוטומטי לגמר התחרות, שייערך ב-12 במאי 2018 בליסבון.

ב-12 במרץ 2018 נודע כי השיר יהיה השמיני שיבוצע בערב התחרות, על פי סדר ההשמעה.

== ביקורות ==
שרלוט ראנסי, כתבת בעיתון הבריטי "דיילי טלגרף", כתבה כי O Jardim הוא מבין חמשת שירי האירוויזיון הטובים ביותר של השנה, ותיארה אותו כ"אלקטרופופ בגוון בלדת אינדי, יפה, אינטימי ועכשווי. פשוט מקסים". פביאן רנדן, כתב בעיתון צרפתי "20 דקות", ציין כי השיר "זורחת לפשטותה, לצניעותה ולרגשותיה המתעלה על מחסומי השפה". האנס רולמן, עורך המגזין האמריקאי "Popmatters" כתב את השיר "מחווה לזכרה של סבתו של איסאורה, והגינה שבעלת ערך רב לשתיהן".

== מיקומי שיא ==
{| class="wikitable sortable plainrowheaders" style="text-align: center; margin-bottom: 10px;"
! scope="col" | מצעדים שבועיים (2018)
! scope="col" | מיקום שיא
|-
|פורטוגל (AEP)
|23
|-
|מצעד השירים הדיגיטליים של פורטוגל (בילבורד)

|3
|}

==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי פורטוגל באירוויזיון
קטגוריה:שירים בפורטוגזית
קטגוריה:בלדות פופ
קטגוריה:סינגלים בהוצאת יוניברסל מיוזיק גרופ
סם פאלאטניק

סם פאלאטניק (ברוסית: Семён Палатник; נולד ב-26 במרץ 1950) הוא שחמטאי סובייטי-יהודי-אמריקאי.

==קורות חיים==

סמיון (סם) פאלאטניק נולד באודסה. הוא התחיל ללמוד שחמט בגיל 8. בעל תואר שני בהנדסת מכונות עם התמחות בתחום תחנות כוח מהמכון הפוליטכני באודסה. בשנת 1974 ו-1976 היה פאלאטניק חבר נבחרת ברית המועצות באליפות העולם לסטודנטים. בתחרויות אלו זכה במדליות זהב אישיות וקבוצתיות.

בשנת 1977 הוא ניצח בתחרות בצ'כוסלובקיה, בשנת 1981 זכה במקום השלישי בהרדץ קרלובה, בשנת 1987 פאלאטניק סיים במקום שני בטרנבה, בשנת 1986 במקום שלישי בטאלין ובהודו. בשנת 1988 הוא סיים במקום החמישי בבאקו (ניצח אלכסנדר חוזמן).

בשנת 1991 הוא חלק מקומות 2–3 בשותפות עם אלכסנדר שניידר בתחרות שנערכה בקולקטה.

בשנות ה-90 של המאה ה-20 פאלאטניק היה פעיל באיגוד השחמט האוקראיני, ומונה לסגן-נשיא.

בשנת 1994 היגר לארצות הברית. בנוסף להשתתפות בתחרויות היה מאמן רשמי של נבחרת ארצות הברית לאליפות העולם לנוער ולאולימפיאדות השחמט בשנים 1999–2010.

בהיותו בארצות הברית הוא פרסם מספר ספרים בתחום השחמט (בשותפות עם חברו לב אלבורט).

סם פאלאטניק הפסיק להשתתף בתחרויות בשנת 2012.

==קישורים חיצוניים==
* 

קטגוריה:שחמטאים יהודים סובייטים
קטגוריה:שחמטאים יהודים אמריקאים
קטגוריה:מחברי ספרי שחמט אמריקאים
קטגוריה:רבי-אמנים אמריקאים
קטגוריה:מהגרים מאוקראינה לארצות הברית
קטגוריה:אמריקאים שנולדו ב-1950
אאוארתרופלאורה

אאוארתרופלאורה (שם מדעי: Eoarthropleura) הוא סוג של פרוק-רגל קדום מתור הסילור ותחילת הדבון שחי לפני 382–433 מיליון שנה.

== מאפיינים ==
יצור זה דמה לרבי-הרגליים המודרניים, אך היה גדול בהרבה מכל רב-רגל מודרני. הוא היה קרובו של הגדול בפרוקי הרגליים היבשתיים, הארתרופלאורה שחי בסוף הקרבון ותחילת הפרם והגיע לאורך 2.6 מטרים.

יצור זה התגלתה בתוך סלעים בחפירות בגרמניה, בריטניה, ניו יורק וניו ברנזוויק. מהמאובנים שלו ישנם קטעים מופרדים רבים ולא נמצאו ראש, מקטעי גוף ורגליים, ולכן קשה לקבוע איך נראה ולאיזה גודל הגיע, אך הוא היה גדול הרבה יותר מהרב רגליים המודרניים (על פי רוחב המאובנים).

האאוארתרופלאורה דמה לארתרופלאורה וייתכן שהיה לאביו הקדום, והוא גם היצור הקדום ביותר מהקבוצה Arthropleuridea והחיה היבשתית העתיקה ביותר שהתגלתה באמריקה הצפונית.

== קישורים חיצוניים ==

קטגוריה:בעלי חיים שחיו בדבון באמריקה הצפונית
קטגוריה:בעלי חיים שחיו בדבון באירופה
קטגוריה:בעלי חיים שחיו בסילור באירופה
קטגוריה:בעלי חיים שחיו בסילור באמריקה הצפונית
קטגוריה:מרבי-רגל שחיו בפלאוזואיקון
קטגוריה:טקסונים שהתפתחו בסילור
פריסטיכאמפסוס

פריסטיכאמפסוס (שם מדעי: Pristichampsus; מילולית: "תנין מסור") הוא סוג נכחד של דמוי-תנינאי שחי באירואסיה באאוקן לפני 41–47 מיליון שנה וכיום נחשב לסוג מבוטל, עקב מאובנים בעלי מבנה עצמות לא מזוהה מספיק. למרות דמיונו לתנין הפריסטיכאמפסוס היה שונה מכל תנין חי והיה קרוב לתנין הנכחד בווריסוכוס מגרמניה ואמריקה הצפונית.

המאובנים הראשונים התגלו ב-1831 בצרפת ושויכו לסוג תנין (Crocodylus). ב-1853 החוקר גרוויס (Gervais) שייך אותו לסוג אחר. המין שנמצא כונה Pristichampsus rollianti ובהמשך נמצאו עוד שני מינים: Pristichampsus birjukovi ו-Pristichampsus kuznetzovi, שנמצאו במזרח קזחסטן.

זוחל זה היה בעל מבנה גפיים המותאם לתנועה יבשתית וקצוות גפיו אף כוסו בדבר הדומה לפרסה. היה לו עור קשקשים עבה בדומה לתנינים של היום וזנב קשיח עם קצה מעוגל. השיניים היו חדות וחזקות פחות משיני התנינים הקיימים ודומות יותר למבנה שיני התרופודים. למעשה כשגילו אותו חשבו שכמה דינוזאורים הגיעו לתקופת האאוקן, לפני שהתברר שזה תנין. משערים שתנין זה ניזון מיונקים יבשתיים או זוחלים אחרים ופחות מדגים ויצורי מים והוא צד ביבשה בתנועה עם רגליו הארוכות בעלות ה"פרסות".

==בתרבות==
הפריסטיכאמפסוס מופיע בסדרה בראשית בעונה 3 כיצור טורף שיוצא מהמוזיאון הבריטי, תוקף אנשים ומהלך על שניים אך גם שוחה כמו תנין.

==ראו גם==
*פלנוקרניה

==קישורים חיצוניים==

קטגוריה:בעלי חיים שתוארו ב-1853
קטגוריה:מאובני טקסונים שתוארו ב-1853
קטגוריה:טקסונים שתוארו בידי פול גרווה
קטגוריה:דמויי תנינאים שחיו בפלאוגן
קטגוריה:בעלי חיים שחיו באאוקן באירופה
קטגוריה:מגה-פאונה של הפלאוגן באירואסיה
קטגוריה:טקסונים שנויים במחלוקת
אאוקרכאריה

אאוקרכאריה (שם מדעי: Eocarcharia) הוא סוג של דינוזאור ממשפחת הקרכרודונטוזאוריים שחי בקרטיקון לפני 112 מיליון שנה. מאובניו התגלו במדינת ניז'ר שבמדבר סהרה.
== מאפיינים ==
האאוקרכאריה הגיע כנראה לאורך של 6–8 מטר והיה דומה לאקרוקנתוזאורוס. שיניו היו בעלי מבנה של שיני כריש, ומשם קיבל את שמו (פירוש השם אאוקרכריה: "כריש השחר"). לדינוזאור הייתה ציצה קצרה של קוצים בקצה מצחו שהיה בעל שקע צר והיה בעל עיניים קטנות, גוף גדול וזרועות קצרות.

הוא חי בגדות נהרות שבעבר זרמו בניז'ר וחי לצד דינוזאורים אחרים כמו הסוקומימוס, הניז'רזאורוס והאורנוזאורוס ותנינים כמו הסרקוסוכוס והאנטוסוכוס.

יצור זה היה כנראה טורף-על שצד דינוזאורים אחרים. אפשרויות אחרות הן שהוא צד דגים או אף אכל נבלות.

==קישורים חיצוניים==

קטגוריה:בעלי חיים שתוארו ב-2008
קטגוריה:קרכרודונטוזאוריים
קטגוריה:דינוזאורים שחיו בקרטיקון תחתון באפריקה
קטגוריה:טקסונים שתוארו בידי פול סרנו
קטגוריה:מאובני טקסונים שתוארו ב-2008
לודודקטילוס

לודודקטילוס (שם מדעי: Ludodactylus; מילולית: "אצבע-משחק") הוא סוג של פטרוזאור שחי בקרטיקון תחתון לפני 112 מיליון שנה ומאובניו התגלו בברזיל בשנת 2003. היצור קיבל את שמו עקב דמיונו לפטרוזאור דמויי-פטרנודון בעל שיניים, דבר שמוכר מצעצועים, אך לא ממאובנים. פטרוזאור זה היה הראשון שדמה לצעצוע הפטרוזאור.
== מאפיינים ==
ללודודקטילוס הייתה גולגולת באורך 66 סנטימטרים שדמתה לגולגולת פטרודקטיל והייתה בעלת שיניים דקות שבלטו החוצה וגם "כרבולת" אחורית גדולה. לא נמצא זיז על החוטם כמו להרבה פטרוזאורים. ליצור היה זנב קצר וכנפי עור גדולים. ייתכן שהוא אף עטה פרווה. הלסתות נמצאו פעורות עם לסת תחתונה פעורה כלפי מטה ובתוכם עלה חד של צמח הדומה ליוקה שנתקע בתוכם. נראה שהעלה גרם למות הפטרוזאור שלא הצליח להוציאו ומת מזיהומים ומרעב.

ככל הנראה הוא היה מאבותיהם של האורניתוקריים מתור הקרטיקון.

הלודודקטילוס ניזון מדגים שהוא חטף בלסתותיו.

==קישורים חיצוניים==

קטגוריה:פטרנודונטואידה
קטגוריה:פטרוזאורים שחיו בקרטיקון תחתון באמריקה הדרומית
קטגוריה:ברזיל: מאובנים
בפטורניס

בפטורניס (שם מדעי: Baptornis; פירוש השם: "עוף צולל") הוא סוג של עוף ימי שנכחד מקבוצת עופות בעלי שיניים והשתייך לסדרת ההספראורניסאים שנכחדו כולם וחי בקרטיקון העליון לפני 83.5–80.5 מיליון שנה.

עוף זה היה בעל שיניים שלא היה יכול לעוף והיה בעל שרירים מנוונים. הוא חי בימים הקרטיקונים של אמריקה הצפונית וגם בצפון אירואסיה ונראה כמו צוללן או נחשון גבוה ומשונן. זהו אחד העופות הפרהיסטוריים הראשונים שנודעו למדע, יחד עם הארכאופטריקס.

הוא הגיע לגובה של כמטר אחד. היה לו מקור ארוך וצוואר ארוך ושרירי גפיים הפונים אחורה ולא יעילים להליכה ביבשה. העוף חי רוב זמנו במים וצלל בימים סובטרופיים עד ממוזגים.

ייתכן שלהקות של עופות אלה חיו לאורך החופים של ארצות הברית וקנדה ולאורך הים הצפוני וניזונו מדגים שהם תפסו בלסתותיהם. הם נכחדו לפני 80 מיליון שנה מהעולם, יחד עם שאר העופות בעלי השיניים.

עוף זה תואר על ידי החוקר האמריקאי עותניאל צ'ארלס מארש ב-1877.

==קישורים חיצוניים==

קטגוריה:הספראורניסאים
קטגוריה:מאובני טקסונים שתוארו ב-1877
קטגוריה:עופות שחיו בקרטיקון עליון באמריקה הצפונית
בראכאוכניוס

בראכאוכניוס (שם מדעי: Brachauchenius; מילולית: "קצר-צוואר") הוא סוג של זוחל ימי נכחד מסדרת הפלזיוזאוריה שחי בימי הקרטיקון לפני 89.3–93 מיליון שנה. מאובניו נמצאו בחפירות מארצות הברית עד קולומביה.

סוג זה תואר ב-1903 וכלול בו כיום מין אחד - Brachauchenius lucasi. מין נוסף מהסוג Brachauchenius eulerti, הועבר לסוג מגצפלוזאורוס.

יצור זה היה קרוב משפחתו של הפליוזאורוס הענקי, והוא חי בקרטיקון העליון בים הפנימי המערבי של אמריקה הצפונית. זה היה יצור גדול עם גולגולת באורך 170 סנטימטרים והערכה של אורכו הגיעה ל-10 מטרים. היצור היה בעל לסתות גדולות וארוכות עם שיניים חדות, צוואר קצר וסנפירים רחבים שעזרו לו לנוע במים בדומה לדגים. בקצה הגולגולת היו פתחי נשימה הדומים לפתחי נשימה של לווייתנים.

יצור זה היה מטורפי-העל של הקרטיקון והוא היה צייד קטלני של זוחלים ימיים אחרים, עופות ימיים, רכיכות, דגי גרם ודגי סחוס.

==קישורים חיצוניים==

קטגוריה:בעלי חיים שתוארו ב-1903
קטגוריה:טקסונים שתוארו בידי סמואל ונדל ויליסטון
קטגוריה:פליוזאוריים
קטגוריה:בעלי חיים שחיו בקרטיקון עליון באמריקה הצפונית
קטגוריה:פלזיוזאורים שחיו בקרטיקון באמריקה הצפונית
קטגוריה:מאובני טקסונים שתוארו ב-1903
חשמלן פסיפי

חשמלן שוחה לצד אדם בחופי קליפורניה
חשמלן פסיפי (שם מדעי: Torpedo californica) הוא מין של בטאי גדול ממשפחת החשמלניים החי בחופי מערב האוקיינוס השקט מקולומביה הבריטית עד באחה קליפורניה.
== מאפיינים ==
החשמלן הפסיפי חי לאורך חופים חוליים, שוניות סלעיות ויערות קלפ קרירים, אך יכול להימצא גם באוקיינוס הפתוח בעומק של מתחת ל-420 מטרים. הוא שוחה בצורה יותר מפותחת מרוב הבטאים.

יצור זה מגיע לאורך של 90 סנטימטרים בזכרים ו-140 סנטימטרים בנקבות. המשקל המקסימלי שלו מגיע ל-41 קילוגרם. הוא בעל גוף שטוח עם סנפירי חזה רחבים מאוד, זוג סנפירים קטן יותר מאחוריהם, 2 סנפירים בקצה הגב וזנב בעל 2 אונות העוזר בשחייה מהירה. צבעו אפור כהה, חום ולעיתים לבן מנומר בכתמים שחורים. העיניים קטנות והפה נמצא מתחת לגוף ובו שיניים קטנות וחזקות. לאורך הגוף ישנם תאים המייצרים שדה חשמלי במתח עד 45 וולט.

יצור זה ניזון מדגים קטנים יותר וסרטנים במארב והוא יוצא לצוד בלילות. הוא הורג את טרפו בעזרת תאי החשמל החזקים שלו, והוא יכול גם להתגונן באותה שיטה. בשל גודלו וצורת ההתגוננות שלו הוא כמעט חסר טורפים, למעט טורף אחד המצליח להרוג אותו - האורקה.

==קישורים חיצוניים==

== הערות שוליים ==

קטגוריה:טקסונים שתוארו בידי ויליאם אורייל איירס
קטגוריה:חשמלניים
קטגוריה:מגה-פאונה של האוקיינוס השקט
קטגוריה:בעלי חיים שתוארו ב-1855
קטגוריה:דגי מפרץ קליפורניה
צלורוזאוראווס

צלורוזאוראווס (שם מדעי: Coelurosauravus; מילולית: "סבא לטאה חלולה") הוא סוג זוחל קדום מקבוצת הדיאפסידה שחי לפני כ-251–260 מיליון שנה בתור הפרם.

== מאפיינים ==
יצור זה היה מראשוני היצורים המעופפים שחי ביערות של גרמניה, אנגליה וגם מדגסקר. היצור הגיע לאורך 40 סנטימטרים, והיה בעל גוף ארוך ושטוח והצלעות שלו נפרשו לצדדים בדומה לדרקון הדואה מיערות דרום-מזרח אסיה, אך המניפות שלו היו בנויות מעצמות ועליהם נקרם עור. הוא השתמש במניפות העור כדי לעוף מבעד ליערות ולהימלט מאויביו. ליצור היה חוטם מחודד ומעין עטרה כמו לבני משפחת הצרטופסיים, אך קטנה בהרבה.

== בתרבות ==
בתרבות הצלורוזאוראווס ידוע בעיקר מהסדרה בראשית, שם הוא הופך לחיית המחמד של אבי וקונור. בניגוד לנראה בסדרה הקואלורוזאוראווס לא היה יכול לעוף אלא רק לדאות מבעד לעצים. הוא גם לא היה בעל ציצה גדולה, ובניגוד למה שנראה בסדרה לא ניזון מצמחים אלא מחרקים.

הוא מופיע גם במשחק Jurassic World: Alive.

==ראו גם==
*איקרוזאורוס

==קישורים חיצוניים==

קטגוריה:דיאפסידים פרהיסטוריים
קטגוריה:בעלי חיים שחיו בפרם באירופה
קטגוריה:זוחלים מעידן הפלאוזואיקון
קטגוריה:מאובני טקסונים שתוארו ב-1926
מגלוניקס

מגלוניקס (שם מדעי: Megalonyx; מילולית: "טופר גדול") הוא סוג נכחד של עצלן קרקע ממשפחת עצלני דו-אצבע ממנה נותר כיום הסוג עצלן דו-אצבע (Choloepus).

== מאפיינים ==
המגלוניקס חי לפני 10 מיליון עד 11,000 שנים. בניגוד לשאר העצלנאים התפתח באמריקה הצפונית, לאחר שאבותיו היגרו אליה מאמריקה הדרומית. מאובניו הראשונים התגלו באיווה ובהמשך התגלו עוד מאובנים לאורך אמריקה הצפונית ואמריקה המרכזית עד לאלסקה וליוקון.

יצור זה היה גדול בהרבה מקרוביו הקיימים, והגיע לגובה של 3 מטרים ולמשקל של טון אחד, אצל המין Megalonyx leptostomus, הצפוני ביותר. הוא היה בעל זרועות גדולות, רגליים קטנות ואגן נמוך, ראש קטן ולסת כבדה ובה שיניים לא-מפותחות בצורת יתד וזנב קטן אך עבה. מאפיינים אלו מעידים שהוא היה יצור איטי ופרימיטיבי, וייתכן שחי בדומה לעצלנים המודרניים, אך לא היה יכול לטפס על עצים אלא ניזון מענפי עצים תוך עמידה על הקרקע. ככל הנראה הוא חי לאורך מורדות הרי הרוקי וניזון מעצי אשוח באמצעות שימוש בטפריו החזקים כדי לתלוש את העלים. כמו כן שימשו אותו טפריו להגנה מטורפים, כמו הסמילודון.

במספר מערות של פלאו-אינדיאנים, שמתוארכות לתקופה שלפני כ-11,000 שנים, נמצאו ציורי קיר המתארים ציד של המגלוניקס. ייתכן שהעצלן נכחד עקב הציד האינטנסיבי.

== בתרבות ==
*המגלוניקס הוא מאובנה הלאומי של וירג'יניה המערבית.
*בנוסף הוא מופיע בסדרות לפני ששלטנו על הארץ, מפלצות חוזרות לתחייה וטורפים פרהיסטוריים.

==קישורים חיצוניים==

קטגוריה:עצלני קרקע
קטגוריה:עצלני דו-אצבע
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מאובני טקסונים שתוארו ב-1825
אמפכינוס

אמפכינוס (שם מדעי: Amphechinus) הוא סוג נכחד של קיפוד קטן שחי באוליגוקן ובמיוקן ומאובניו נמצאו באירופה, אסיה, אפריקה ואמריקה הצפונית. המאובנים שלו התגלו ב-1850 על ידי החוקר הצרפתי אוגוסט אימרד (Auguste Aymard).

מבדיקה משוערת של מסת גופו מעריכים שהוא הגיע למשקל 175 גרם. לא ידוע עליו הרבה, אך ממבנה השיניים מעריכים שהוא היה קרוב מאוד לקיפודים המודרניים וייתכן שהתנהג כמותם. ככל הנראה הוא ניזון בעיקר מחרקים.

היונק חי באוליגוקן רק באירואסיה ונע במהלך המיוקן לעבר אפריקה וגם לאמריקה הצפונית.

==קישורים חיצוניים==

קטגוריה:טקסונים שתוארו בידי אוגוסט איימר
קטגוריה:בעלי חיים שתוארו ב-1850
קטגוריה:קיפודיים
קטגוריה:יונקים שחיו באוליגוקן
קטגוריה:יונקים שחיו במיוקן
קטגוריה:אוכלי חרקים פרהיסטוריים
קטגוריה:מאובני טקסונים שתוארו ב-1850
פלטיבלודון

פלטיבלודון (שם מדעי: Platybelodon; מילולית: "חט עשויה חנית שטוחה") הוא סוג של יונק קדום שהיה קרוב רחוק של הפילים המודרניים. הוא חי בתקופת המיוקן לפני 10–15 מיליון שנה. מאובניו נמצאו במערב אסיה ובקווקז.

יצור זה היה שונה מאוד מהפילים של היום והיה קרוב לגומפותריום. אורכו הגיע ל-4 מטרים, גובהו ליותר מ-2 מטרים ומשקלו 2 טונות. הוא היה בעל לסת תחתונה ארוכה שהשתפעה מטה והייתה בעלת זוג שיניים שטוחות בקצה. החדק היה רחב וניצב במקביל ללסת התחתונה, אך נטה מעט כלפי מעלה (החדק עצמו לא השתמר במאובנים מאחר שאיננו עשוי עצם). ליצור היו שני חטים כמו לפילים המודרניים. אוזני היצור היו קטנות.

יצור זה היה מאוכלי העשב הגדולים של המיוקן והוא חי בביצות והערבות הקדומות של אסיה. פיו המוזר עזר לו לעקור צמחייה מיימית מהקרקעית וייתכן שמבנה השיניים בקצה עזר לו לעקור ענפי עצים.

==קישורים חיצוניים==

קטגוריה:בעלי חיים שתוארו ב-1928
קטגוריה:גומפותריומיים
קטגוריה:מגה-פאונה של הנאוגן באירואסיה
קטגוריה:יונקים שחיו במיוקן באסיה
קטגוריה:מאובני טקסונים שתוארו ב-1928
הפאלופס

הפאלופס (שם מדעי: Hapalops) הוא סוג של עצלן קרקע קטן שחי במיוקן בברזיל, קולומביה, בוליביה וארגנטינה לפני 17.5–7.2 מיליון שנה.

עצלן זה היה קטן מהרבה מעצלני הקרקע של תקופתו והגיע לאורך של 1 מטר בלבד. נראה שהוא היה יכול לטפס על עצים בניגוד לקרובי משפחתו הענקים כמו המגתריום. היו לו גולגולת קצרה בעלת מעט מאוד שיניים, גוף חסון בעל עצמות גדולות וזרועות ארוכות שהסתיימו ב-3 טפרים גדולים מעוקלים וזנב קצר, אך יותר ארוך מרוב עצלני הקרקע.

יצור זה חי כנראה על העצים ונע על מפרקי האצבעות בדומה לגורילה על האדמה. הוא ניזון בדומה לקרוביו מצמחייה קרקעית או עצית ולעס אותם עם שיניו הקטנות.

==קישורים חיצוניים==

קטגוריה:בעלי חיים שתוארו ב-1887
קטגוריה:יונקים שחיו במיוקן באמריקה הדרומית
קטגוריה:מגתריים
קטגוריה:טקסונים שתוארו בידי פלורנטינו אמחינו
קטגוריה:מאובני טקסונים שתוארו ב-1887
הולמסינה

הולמסינה (שם מדעי: Holmesina) הוא סוג של דלשינאי שנכחד מסדרת הארמדילאים שהשתייך למשפחה הנכחדת פמפתריים (Pampatheriidae).
== מאפיינים ==
יצור זה היה גדול מהרבה מהארמדילים החיים. הוא הגיע לאורך של 2 מטרים ושקל מעל 227 קילוגרם. הארמדיל הגדול ביותר בימינו, ארמדיל ענק מגיע רק למשקל 54 קילוגרם. ליצור היה שריון עבה כמו הארמדילאים אך שונה בעיצובו, ונראה שהם לא יכלו להתכדר לכדור להגנה. הם גם נראו שונה מהגליפטודוניים, ארמדילי ענק שחיו יחד איתם באמריקה הדרומית.

במהלך ההחלפה האמריקאית הגדולה יצורים אלה נעו צפונה מברזיל עד לדרומה של ארצות הברית שם הם נמצא בעיקר בטקסס ובפלורידה, יחד עם מינים רבים מהפאונה של אמריקה הדרומית.

ככל הנראה יצורים אלה ניזונו בעיקר מצמחייה. בשל גודלם הם לא חששו מטורפים.

==קישורים חיצוניים==

קטגוריה:בעלי חיים שתוארו ב-1930
קטגוריה:טקסונים שתוארו בידי ג'ורג' גיילורד סימפסון
קטגוריה:ארמדילאים פרהיסטוריים
קטגוריה:מגה-פאונה של הפליסטוקן באמריקה הדרומית
קטגוריה:מגה-פאונה של הפליסטוקן באמריקה הצפונית
קטגוריה:יונקים שחיו בפליסטוקן באמריקה הדרומית
קטגוריה:יונקים שחיו בפליסטוקן באמריקה הצפונית
קטגוריה:מקסיקו: מאובנים
קטגוריה:מאובני טקסונים שתוארו ב-1930
מגצרופס

מגצרופס (שם מדעי: Megacerops; מילולית: "פרצוף גדול-קרן") הוא סוג יונק גדול ממשפחת הברונתותריומים שחי באמריקה הצפונית לפני 38–33.9 מיליון שנה. בעבר נקרא ברונתותריום (Brontotherium).

== מאפיינים ==
יצור זה נראה כמו קרנף, אך דווקא היה קרוב יותר לסוסים. הוא הגיע לגובה 2.5 מטרים בכתפיים, אורך של 5 מטרים ושקל מעל 3.3 טונות. הגולגולת הכילה קרן עשוית עצם גדולה מעל האף, ראש רחב עם שיניים קטנות וכיפת גולגולת נוקשה שפנתה כלפי מעלה. ליצור היה גב ענקי שהזכיר דבשת של ביזון. הרגליים היו קצרות והזנב קצר. במראהו היצור הזכיר קרנף ענקי משוריין.

יצור זה חי בסוף האאוקן בערבות אמריקה הצפונית וליחך עשבים או ניזון משיחים, אך לא מצמחייה קשה. ככל הנראה הוא חי בעדרים גדולים וקרניו עזרו לו להילחם עם יריבים על נקבות או להתגונן מטורפים כמו ההאינדון הקטלני.

== בתרבות ==
יונק קדום זה הופיע במשחקי המחשב עולם היורה: המשחק וJurassic World: Alive.

המגצרופס הופיע בפרק השביעי של "החיים על פני האדמה" מ-2023. בפרק רואים שני זכרים נלחמים על נקבה.

==קישורים חיצוניים==

מודל של מגצרופס

קטגוריה:בעלי חיים שתוארו ב-1870
קטגוריה:ברונתותריומים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1870
מגפיראניה

מגפיראניה (שם מדעי: Megapiranha) הוא סוג דג קדום ממשפחת הפיראניים שחי באמריקה הדרומית בסוף תקופת המיוקן לפני 9–6.8 מיליון שנה.

מאובני הדג נמצאו בארגנטינה ומבנה השיניים שלו הזכיר את דגי הפיראניה התוקפניים. אורך גופו הגיע ל-71–128 ס"מ ומשקלו מעל 70 קילוגרם. ממבנה השיניים שאורכם הגיע ל-6.5 ס"מ, נראה שהוא היה שלב מעבר בין דגי פאקן כמו הטמבקוי לפיראניות התוקפניות. עוצמת הנשיכה של הדג עולה על 1,200–4,700 ניוטון.

יצור זה שחה במימי ארגנטינה הקדומים וייתכן שהיה טורף או אולי אוכל-כול בדומה לפיראניות החיות. לא ידוע אם הוא חי בלהקות או צד לבדו.

==קישורים חיצוניים==

קטגוריה:פיראניים
קטגוריה:מגה-פאונה של הנאוגן באמריקה הדרומית
קטגוריה:מקריני סנפיר פרהיסטוריים
קטגוריה:דגי גרם מהקנוזואיקון
קטגוריה:בעלי חיים שחיו במיוקן באמריקה הדרומית
פלאולאגוס

פלאולאגוס (שם מדעי: Palaeolagus; מילולית: "ארנב עתיק") הוא סוג של ארנב קדום מתקופת האוליגוקן מלפני 23-35 מיליון שנה.

== מאפיינים ==
מאובניו של ארנב קדום זה נמצאו באמריקה הצפונית ובאסיה ותוארו על ידי הפלאונטולוג ג'וזף ליידי ב-1856.

יצור זה נמצא משברי עצמות ומאובנים רבים שלא השתמרו היטב. עצמות הארנבים בעלות עיצוב שביר, ולכן קשה לקבוע את מיקומם ואת מבניהם. ככל הנראה הארנב הגיע לאורך של 25 סנטימטרים ודמה לארנבות המודרניות.

ככל הנראה היו רבים מארנבים אלה ברחבי המישורים והיערות של אמריקה הצפונית ואסיה, בה חיו.

==מינים==
בסוג זה ישנם 8 מינים:
* P. burkei
* P. haydeni
* P. hemirhizis
* P. hypsodus
* P. intermedius
* P. philoi
* P. primus
* P. temnodon

==קישורים חיצוניים==

קטגוריה:בעלי חיים שתוארו ב-1856
קטגוריה:טקסונים שתוארו בידי ג'וזף ליידי
קטגוריה:ארנבאים פרהיסטוריים
קטגוריה:יונקים שחיו באוליגוקן באמריקה הצפונית
קטגוריה:מאובני טקסונים שתוארו ב-1856
קרונפיו

דגם של סקראט - הדוגמה הבולטת ביותר של הקרונפיו בתרבות.
קרונופיו (שם מדעי: Cronopio) הוא סוג נכחד של יונק שחי בסוף עידן המזוזואיקון לפני 99.6–96 מיליון שנה.

== מאפיינים ==
יונק קדום זה היה שונה מכל יונק חי. מאובני היצור נמצאו בחפירות סביב נהר הריו נגרו שבארגנטינה.

יצור זה התגלה בחפירות ב-2002 ונקרא ב-2011 על שם היצור הבדיוני "קרונופיו" ממספר ספרים קצרים של הסופר הארגנטינאי חוליו קורטאסר. נמצאו ממנו בעיקר גולגולת שבורה המזכירה יונקים פרימיטיביים. משייכים אותו לעל-סדרה הנכחדת דריולסטים. אורכו המוערך מגיע ל-10–12 ס"מ. היצור היה לילי, על פי חורי העיניים הגדולים ובעל ניבים חדים.

==בתרבות==
היצור ידוע בתרבות בעיקר מהדמות סקראט, המוצג כסנאי בעלי ניבים חדים וזנב שעיר, המופיע בכל סדרת "עידן הקרח". למעשה הקרונופיו לא היה מכרסם וכלל לא חי בעידן הקרח שלפני 10,000 שנה, אלא בסוף הקרטיקון יחד עם דינוזאורים גדולים כמו הגיגאנוטוזאורוס. כמו כן הוא ניזון ככל הנראה מחרקים, חסרי חוליות ולטאות קטנות ולא מבלוטים.

למעשה כשהסרט הראשון יצא לא ניתן למאובני היצור עוד שם. רק ב-2011 קיבל הסוג את שמו.

==ראו גם==
*קרוספונטיה - יצור מאותה קבוצה שחי בקרטיקון של ספרד

==קישורים חיצוניים==

קטגוריה:דריולסטים
קטגוריה:יונקים שחיו בקרטיקון באמריקה הדרומית
קטגוריה:מאובני טקסונים שתוארו ב-2011
שיוותריום

שיוותריום (שם מדעי: Sivatherium; מיוונית: "הבהמה של שיווה") הוא סוג של יונק נכחד ממשפחת הג'ירפיים שחי באפריקה, במזרח התיכון, ובתת-היבשת ההודית החל מלפני 5 מיליון שנה עד לפני כמיליון שנה. ישנן טענות שהמין S. Maurusium שרד עד כ-8,000 שנה לפני זמננו, בהתבסס על ציורי מערות מסהרה ומהודו,<ref></ref> אך אין מאובנים של שיוותריום שמתוארכים לתקופה זו. המין שיוותריום גיגנטאום (Sivatherium giganteum) היה הגדול מבין מיניו, והגיע ל-1,246 קילוגרמים, ובכך היה הגדול ביותר מבין המינים במשפחת הג'ירפיים, ואחד מבין מעלי הגירה הגדולים ביותר.

== מאפיינים ==
איור של שיוותריום מאת [[היינריך הארדר.]]לשיוותריום היה מבנה ייחודי בקרב הג'ירפיים, שכלל צוואר קצר יחסית, רגליים קצרות ועבות, זוג קרניים שמזכירות במראה קרני אייל קורא, וזוג קרניים נוסף קטן יותר מעל לעיניים. הקרניים היו מכוסות בעור, כמו אצל הג'ירף. גובהו עד לצוואר היה 2.2 מטרים, וגובהו הכולל כ-3 מטרים. משקלו, לפי מחקר שפורסם בשנת 2016, היה 1.2 טון מטרי, אך ההערכה לא כללה את הקרניים.<ref></ref> משקל זה מתחרה בגדולים מבין מעלי הגירה המודרניים, כגון הגאור או הג'ירף. לשיוותריום היו רגליים קדמיות חזקות יחסית לבני משפחתו. הסיבה לעובי עצמות הרגליים הייחודי בקרב בני משפחת הג'ירפיים היא שהגולגולת של השיוותריום גדולה וכבדה מזו של ג'ירפיים דומים בגודלם ועצמות הרגליים הקדמיות מספקות תמיכה.

השיניים של המין S. Hendeyi מדרום אפריקה היו קצרות ושטוחות, ארוכות משל הג'ירף, אך קצרות משיני רוב לוחכי העשב. תזונתו הייתה מעורבת וכללה גם עשב וגם עלים.<ref></ref> במין זה התקיימה דו-צורתיות זוויגית כאשר לזכרים היו הקרניים הגדולות, אשר שימשו כנראה לניגוח יריבים.

== היסטוריה ==
מאובני השיוותריום התגלו לראשונה על ידי יו פלקונר ופרובי תומאס קוטלי בשנת 1836 למרגלות רכס ההימלאיה. היצור קיבל את שמו עקב גודלו ועקב מאובניו שנמצאו בהודו. בתחילה סברו החוקרים שהשיוותריום הוא חוליה מקשרת בין מכפילי הפרסה לבין הפילאים. הבלבול נגרם ממבנה השלד של השיוותריום. עקב כך, ההערכות ראשוניות של המסה היו כ-6.5 טון מטרי, כמסת פיל אפריקני בוגר. מאובני שיוותריום התגלו בקניה, תוניסיה, אתיופיה, מרוקו, דרום אפריקה, אוגנדה, צ'אד, הודו, מלאווי, רוסיה, טג'יקיסטן, טורקיה, ג'יבוטי ופקיסטן.<ref></ref><ref></ref>

בשנת 1873, העלה ג'יימס מורי את ההשערה שמדובר בחוליה קדומה בענף של האנטילוקפרה.<ref></ref> בשנת 1988 ר' ל' קרול העביר את השיוותריום למשפחת הג'ירפיים ובשנת 2010 הועבר השיוותריום לתת משפחת השיוותרים במשפחה זו.<ref></ref>

==קישורים חיצוניים==

== הערות שוליים ==

קטגוריה:בעלי חיים שתוארו ב-1836
קטגוריה:ג'ירפיים פרהיסטוריים
קטגוריה:טקסונים שתוארו בידי יו פלקונר
קטגוריה:יונקים שחיו בפליוקן באסיה
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באסיה
קטגוריה:יונקים שחיו בפליסטוקן באפריקה
קטגוריה:מאובני טקסונים שתוארו ב-1836
קטגוריה:מגה-פאונה של הפליסטוקן באירואסיה
קטגוריה:מכפילי פרסה שחיו בפליסטוקן
ג'ירפה ג'ומה

ג'ירפה ג'ומה (שם מדעי: Giraffa jumae) הוא מין נכחד של מכפיל פרסה שחי לפני 5.3 מיליון עד 126,000 שנה. מאובניו נמצאו ממלאווי עד לצ'אד וייתכן שגם בטורקיה. מין זה היה קרובם הקדום של הג'ירפות החיות והוא שייך לסוג ג'ירף שבמשפחת הג'ירפיים.

המאובנים התגלו ב-1967 על ידי החוקר לואיס ליקי ונמצאה ממנו גולגולת שדומה לגולגולת של ג'ירף. לצידו נמצאו עוד פרסתנים גדולים כמו הקרנף רחב-שפה, מטרידיוכרוס וההיפופוטם הנכחד היפופוטם גורגופס (Hippopotamus gorgops).

==קישורים חיצוניים==

קטגוריה:טקסונים שתוארו בידי לואיס ליקי
קטגוריה:בעלי חיים שתוארו ב-1967
קטגוריה:ג'ירפיים פרהיסטוריים
קטגוריה:מגה-פאונה של הנאוגן באפריקה
קטגוריה:מגה-פאונה של הפליסטוקן באפריקה
קטגוריה:יונקים שחיו בפליוקן באפריקה
קטגוריה:יונקים שחיו בפליסטוקן באפריקה
קטגוריה:מכפילי פרסה שחיו בפליסטוקן
קטגוריה:מאובני טקסונים שתוארו ב-1967
טרטורניס

טרטורניס (שם מדעי: Teratornis; מילולית: "עוף מפלצתי") הוא סוג נכחד של עוף דורס ממשפחת הטרטורניסים, הקרובה לקונדורים שחי בתקופת הפליסטוקן, וייתכן שאף בראשית ההולוקן (התקופה העכשווית).

== מאפיינים ==
מאובני הטרטורניס נמצאו במגוון אתרים ארכאולוגיים ברחבי ארצות הברית : באורגון, דרום נבאדה, אריזונה, פלורידה ובעיקר בקליפורניה סביב בורות הזפת שב, לוס אנג'לס. בסיכום נמצאו מעל 100 מאובנים של עופות הטרף האלה.

עופות אלו היו גדולים מאוד עם מוטת כנפיים באורך 3.5-3.8 מ', גובה של 75 ס"מ ומשקל של 15 ק"ג, גדולים בהרבה מהגדולים שבדורסים הקיימים ובראשם קונדור האנדים וקונדור קליפורני, קרוביהם הרחוקים. הם היו בעלי מקור ארוך שהותאם לאכילת נבלות והטפרים היו גדולים אך חלשים יחסית, כך שהם לא הותאמו לציד כמו העיטים. הכנפיים שלהם עוצבו לדאייה על זרמי אוויר חם.

עופות אלה תפקדו כמו הנשרים של תקופתם ונאספו סביב פגרים של חיות, לעיתים כאלה שנלכדו בבורות טובעניים.

בסוג זה נמצאו 2 מינים. בעבר מין נוסף השתייך אליהם אך הוא הופרד לסוג עצמאי - אוסקרוויס (Oscaravis olsoni).

==קישורים חיצוניים==

שחזור של טרטורניס

קטגוריה:ערכים שבהם תבנית בריטניקה אינה מתאימה
קטגוריה:טרטורניסים
קטגוריה:בעלי חיים שחיו בפליסטוקן באמריקה הצפונית
קטגוריה:מאובני טקסונים שתוארו ב-1909
פלאותריום

פלאותריום (שם מדעי: Palaeotherium; מילולית: "בהמה עתיקה") הוא סוג של יונק נכחד מהמשפחה הקדומה פלאותריומיים, אשר חי בתקופת האאוקן לפני 45 מיליון שנה באירופה במדינות: יוון, הממלכה המאוחדת, צרפת, גרמניה, ספרד ופורטוגל. יצור זה היה מאבותיו של הסוס והיה קרוב משפחה של ההירקותריום.

יצור זה התגלה על ידי החוקר הצרפתי ז'ורז' קיווייה, שבדק מאובני גולגולת של היצור וקבע שהוא סוג נכחד של טפיר, ואכן אף תואר כך לאורך שנים. אולם, מבדיקה של מבנה חלל האף נראה שהוא לא תוכנן להחזיק חדק כמו של הטפיר. מחקרים מעודכנים קבעו שיצור זה היה קרוב רחוק של בני משפחת הסוסיים ומאבותיהם.

הפלאותריום הגיע לגובה 75 עד 145 ס"מ ולמשקל של 20 עד 350 ק"ג, וכנראה שלעיתים הגיע עד כדי גובהו של סוס והיה בעל צוואר ארוך יותר. גולגולתו דמתה מעט לגולגולת של סוס, אך בשונה מסוסים היו לו 3 אצבעות ברגליו והוא היה איטי בהרבה.

הפלאותריום היה דומה לאוקפי, אך חסון יותר ממנו. הוא חי ביערות הגשם בדרום אירופה בתקופת האאוקן, וניזון מצמחיית קרקעית היער. ייתכן שהיה קרוב להיראצ'יוס מאותה תקופה.

היצור נכחד לאחר האאוקן, כאשר התייבשו יערות הגשם והפכו לערבות פתוחות.

==קישורים חיצוניים==

קטגוריה:בעלי חיים שתוארו ב-1804
קטגוריה:טקסונים שתוארו בידי ז'ורז' קיווייה
קטגוריה:פלאותריומיים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באירופה
קטגוריה:מפריטי פרסה שחיו באאוקן
צראטוגאולוס

צראטוגאולוס (שם מדעי: Ceratogaulus) הוא סוג נכחד של מכרסם גדול. הוא השתייך למשפחה נכחדת, שהיצור הקרוב אליה ביותר כיום הוא הבונה ההררי ממורדות הרי הרוקי. מאובני היצור נמצאו לאורך המישורים הגדולים של אמריקה הצפונית.

זהו המכרסם היחיד המוכר שהיה בעל זוג קרניים מעל מצחו שהזכירו קרני קרנף. יצור זה הוא גם היונק המקורנן הקטן ביותר, ולמעט הארמדיל המקורנן (Peltephilus) הוא היונק המתחפר היחיד שהיה בעל קרניים.
==תיאור==
לצראטגאולוס יש זוג קרניים גדולות יחסית לגופו, הקרניים יוצאות מעצם האף.

אורך גופו כ-30 סנטימטר, מבנה גופו מזכיר את המרמיטה והוא בעל כפות רגליים קדמיות גדולות ושטוחות שעוזרות לו לחפור. 

שיניו גדולות ועיניו קטנות יחסית לגופו וככל הנראה ראייתו הייתה חלשה כמו זו של החולד.

ממראהו נראה שהוא היה יצור מתחפר ועל הקרקע היה איטי ופגיע. 

הקרניים, היו הן על ראשי הזכרים והן על ראשי הנקבות

== תפקיד הקרניים ==
ישנן השערות שונות לגבי תפקיד הקרניים
השערה אחת היא שהקרניים שימשו לחפירה או לקרבות בין הפרטים, השערה זו אינה תואמת עם הממצאים האבולוציוניים, שכן נראה שהקרניים זזו יותר ויותר לאחור במשך הזמן כך שהן הפכו מתאימות פחות לחפירה ולשימוש בקרן ככלי בקרב.

השערה נוספת היא שהקרניים שימשו להצגה לצורך חיזור, השערה זו גם היא נראית לא סבירה שכן ראייתם החלשה לא אפשרה לנקבה הפוטנציאלית להבחין בגודל הקרניים.

השערה אפשרית אחרת היא שהקרניים שימשו כהגנה מפני טורפים, בכך שהגנו על אזור הצוואר באמצעות הרמה של הראש לכיוון הגב, השערה זו מסבירה את הממצאים שמראים שהקרניים זזו אחורה לאורך זמן, שכן כך הם סיפקו הגנה טובה יותר למכרסם.

תופעה דומה ניתן לראות בלטאה מסוג איגואנית מקרינה לה יש עורף קוצני המגן על הצוואר מפני טורפים.

גלריה<gallery>
קובץ:Ceratogaulus anecdotus.jpg|שחזור של צראטגאולוס
</gallery>

==קישורים חיצוניים==

קטגוריה:בעלי חיים שתוארו ב-1902
קטגוריה:דמויי סנאי
קטגוריה:טקסונים שתוארו בידי וויליאם דילר מתיו
קטגוריה:יונקים שחיו בנאוגן באמריקה הצפונית
קטגוריה:יונקים שחיו בפליסטוקן באמריקה הצפונית
קטגוריה:מכרסמים שחיו בנאוגן
קטגוריה:מכרסמים שחיו בפליסטוקן
קטגוריה:מאובני טקסונים שתוארו ב-1902
קטגוריה:טקסונים שהתפתחו במיוקן
סינדיוצרס

סינדיוצרס (שם מדעי: Syndyoceras) הוא סוג של יונק נכחד מסדרת מכפילי פרסה שחי בתקופת המיוקן בערבות מרכז אמריקה הצפונית. היצור נראה כמו צבי אך היה שונה ממכפילי הפרסה המודרניים והשתייך למשפחה הנכחדת פרוטוצרטיים (Protoceratidae).

אורכו של היונק הגיע ל-1.6 מטר ומשקלו ל-60 ק"ג. בניגוד לצבאים היו לו שתי אצבעות עבות דמויות-פרסה בכל רגל. הגולגולת של הסינדיוצרס הייתה גדולה והיו בה זוג קרניים שמוקמו בין העיניים לאוזניים, ועוד קרן גדולה מפוצלת לשניים על החוטם. הניבים היו דקים יותר משיני צבאים ודמו לניבי אייל המושק. ממבנה הגולגולת ייתכן שהיה ליצור אף בולבוסי בדומה לסאיגה.

יונקים אלה תפקדו בתור הצבאים של המיוקן ונעו בעדרים במישורי אמריקה. ככל הנראה הקרניים הייחודיות סייעו להם להילחם ביריבים, למשוך בני זוג וכן להתגונן מטורפים.

גלריה<gallery>
קובץ:Syndyoceras cooki.jpg
קובץ:Syndyoceras model.jpg
קובץ:Syndyoceras.jpg
</gallery>

==קישורים חיצוניים==

שלד של סינדיוצרס

קטגוריה:פרוטוצרטיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1905
סינתטוצרס

סינתטוצרס (שם מדעי: Synthetoceras) הוא סוג של יונק נכחד שחי בסוף המיוקן בערבות אמריקה הצפונית. הסינתטוצרס נראה דומה לצבי והוא השתייך למשפחה הנכחדת פרוטוצרטיים (Protoceratidae) והיה קרובו של הסינדיוצרס.

== מאפיינים ==
הסינתטוצרס הגיע לאורך של כשני מטרים והוא היה הגדול בבני משפחתו. 

משקלו ככל הנראה היה בין 220-330 ק"ג. היו לו זוג קרניים בדומה לקרני צבאים וקרן ארוכה בקצה החוטם שבקציה הסתעפו 2 סעיפים קטנים. קרניים אלה נמצאו רק על גולגולת הזכרים והם כנראה שימשו ללחימה בתחרות עם זכרים אחרים על נקבות.

היצור נמצא במספר אתרי חפירה בנברסקה ובוויומינג ותוארך לסוף תקופת המיוקן.

== בתרבות ==
יונק זה הופיע במשחק עולם היורה: המשחק.

==קישורים חיצוניים==

קטגוריה:פרוטוצרטיים
קטגוריה:מגה-פאונה של הנאוגן באמריקה הצפונית
קטגוריה:יונקים שחיו במיוקן באמריקה הצפונית
קטגוריה:מאובני טקסונים שתוארו ב-1932
יואינטתריום

יואינטתריום (שם מדעי: Uintatherium; מילולית: "הבהמה של הרי יואינטה") הוא יונק גדול נכחד מתקופת האאוקן שחי לפני 45-37 מיליון שנה באמריקה הצפונית (בעיקר באזור המדינות יוטה וויומינג שלמורדות הרי יואינטה) ובסין. למרות מראהו דמוי הקרנף הוא היה שייך לסדרה נכחדת בשם דינוצרטים שלא קרובה לאף יונק מודרני.

== מאפיינים ==
יונק זה היה גדול מאוד והגיע לאורך 4 מטר, גובה כתפיים של 1.75 מטר ומשקל של 2 טונות. הוא דמה במראהו לקרנף מוזר. כפות רגליו היו בעלות אצבעות במקום פרסות והגולגולת שלו הייתה בעלת מבנה מוזר עם לסתות בעלות שיניים קטנות למעט זוג ניבים גדולים בקצוות שבלטו כלפי חוץ, זוג זיזים מתחת הסנטר, עצמות לחיים מעוגלות סמוך לעיניים וזוג לוחיות קטנות על כיפת הגולגולת. החוטם היה קצר עם קרן גדולה מעליו וקצה שפנה מעלה. מאחורי הגולגולת היו שרירי צוואר גדולים מאוד שעזרו לשאת אותה והיו גבוהים מעט יותר מכיפת הגולגולת.

ייתכן שיצור זה היה חצי מימי והתנהג כמו היפופוטם. הניבים הגדולים שמזכירים בצורתם את ניבי הסמילודון נמצאו רק אצל הזכרים ונראה שעזרו להם להילחם על שטחים ונקבות ואולי גם להגנה. השיניים המוזרות גם עזרו להם לעקור צמחייה קשה מהאדמה. ואולם השיניים הפנימיות החלשות מעידות שהיצור ניזון בעיקר מצמחייה רכה.

נמצאו שני מינים של היצור: Uintatherium anceps וUintatherium insperatus והם נכחדו בסוף האאוקן לפני 37 מיליון שנה.

== בתרבות ==
יונק זה הופיע במשחק עולם היורה: המשחק.

==קישורים חיצוניים==

* 
איור אפשרי של היואינטתריום

קטגוריה:בעלי חיים שתוארו ב-1872
קטגוריה:דינוצרטים
קטגוריה:מגה-פאונה של הפלאוגן באמריקה הצפונית
קטגוריה:יונקים שחיו באאוקן באמריקה הצפונית
קטגוריה:טקסונים שתוארו בידי ג'וזף ליידי
קטגוריה:מאובני טקסונים שתוארו ב-1872
קטגוריה:טקסונים שהתפתחו באאוקן
פיליפוס מתסלוניקי

פיליפוס מתסלוניקי (ביוונית: Φίλιππος ὁ Θεσσαλονικεύς, או פיליפוס אפיגרמטיקוס; המאה ה-1 לספירה) היה המחבר של אנתולוגיה של כותבי מכתמים שבאו אחרי מלאגרוס מגדרה, והוא עצמו מחברם של 72 מכתמים באנתולוגיה היוונית.

פיליפוס מכנה את חיבורו "אוליוגוסטיכיה", אוסף שירים שאינם ארוכים יותר ממספר שורות. המכתמים של פיליפוס עצמו הם בדרך כלל די יבשים, בעיקר תרגילים לבית הספר. אולם בזכותו נשמרה כמות גדולה של יצירות מהתקופה הרומית.

אוסף המכתמים שלו מכונה "הזר של פיליפוס", בעקבות "הזר של מלאגרוס", שחי במאה ה-1 לפנה"ס ואסף מכתמים מהתקופה הקלאסית והתקופה ההלניסטית.

==לקריאה נוספת==
* מנחם שטרן - Menahem Stern, Greek and Latin Authors on Jews and Judaism, Jerusalem, 1976, Vol. I, LIX. Philip of Thessalonica, pp. 375-376

==הערות שוליים==

קטגוריה:מחברים כותבי יוונית
קטגוריה:סלוניקי: אישים
קטגוריה:אישים שחיו במאה ה-1
1955 בגרמניה

1955 בגרמניה הייתה השנה בה ציינה גרמניה 84 שנות לאום.

== הנהגה ==
* נשיא גרמניה: תיאודור הויס
* קנצלר גרמניה: קונראד אדנאואר

== נולדו ==
* 4 בינואר - וולפגנג טיפנסי , פוליטיקאי גרמני
* 14 בינואר - יאן פדר , שחקן גרמני
* 16 בינואר - מרטין רוט , מנהל המוזיאון הגרמני (נפטר ב-2017)
* 18 בינואר - גרבורג יאנקה , קומיקאי גרמני
* 25 בינואר - פטרה גרסטר , עיתונאית
* 1 בפברואר - הנס וורנר אולם , קומיקאי גרמני
* 8 במרץ - תומאס בלוט , עיתונאי גרמני
* 11 במרץ - נינה הייגן , מוזיקאית גרמנית
* 21 במרץ - ברבל וקל, אצן גרמני
* 13 באפריל - אולה פון ביסט , פוליטיקאי גרמני
* 15 במאי - קלאודיה רוט , פוליטיקאית גרמנית
* 10 ביוני - אנט שוואן , פוליטיקאי גרמני
* 11 ביוני - מארי גרובר , שחקנית גרמנית
* 29 ביולי - כריסטיאן טרמיץ , שחקן, קומיקאי, קריין וסופר גרמני
* 9 באוגוסט - אודו באייר, אתלט גרמני
* 25 בספטמבר - קרל היינץ רומניגה, כדורגלן ומאמן גרמני
* 30 בספטמבר - אנדי בכטולשהיים , איש עסקים גרמני
* 11 באוקטובר - הנס-פיטר בריגל, כדורגלן גרמני
* 25 באוקטובר - פיטר נוקה , שחיין גרמני
* 10 בנובמבר - רולנד אמריך, במאי, תסריטאי ומפיק גרמני
* 22 בדצמבר - תומאס סודהוף, ביוכימאי גרמני

== נפטרו ==
* 15 בינואר - יוהאן באדר, אדריכל, סופר ואמן גרמני (נולד ב-1875)
* 18 באפריל - אלברט איינשטיין, פיזיקאי יהודי-גרמני (נולד בשנת 1879)
* 29 במאי - רודולף קליין רוג' , שחקן גרמני (נולד ב-1885)
* 29 ביוני - ארנסט לגאל , שחקן גרמני (נולד ב-1881)
* 29 ביוני - מקס פכסטיין , צייר גרמני (נולד ב-1881)
* 12 באוגוסט - תומאס מאן, סופר, מסאי ומחזאי גרמני
* 13 באוגוסט - וילהלם קרייס, , אדריכל גרמני (נולד ב-1873)
* 19 באוגוסט - אוטו וייס , קצין בלופטוואפה (נולד ב-1907)
* 25 באוגוסט - היינריך ספורל , סופר גרמני (נולד ב-1887)
* 9 באוקטובר - יוזף וולמר , נולד ב-1871)
* 15 בדצמבר - אוטו בראון, פוליטיקאי גרמני (נולד ב-1872)
==קישורים חיצוניים==

קטגוריה:שנים בגרמניה
גרמניה
קטגוריה:1955 בגרמניה
חשוב על זולתך (שיר)

המשורר מחמוד דרוויש
חשוב על זולתך (בערבית: فكر بغيرك - פַכִּר בִּעַ'יְרִכַּ) הוא שיר מאת המשורר והיוצר הפלסטיני מחמוד דרוויש, שהתגורר בחיפה במעמד של תושב קבע. השיר פורסם בקובץ השירים בשם "כפרחי השקד או רחוק יותר" בשנת 2005.

== נושא השיר ==
השיר פונה אל מצפונו של האדם וקורא לו: אתה האיש החי את חייך ומרוכז בדאגה לעצמך, חשוב על זולתך, על האנשים החלשים הזקוקים לטיפול ותשומת לב, ושגורלם לא שפר עליהם כשלך. חשוב עליהם בעודך חי את חייך, ומבצע את פעולות היומיום השגרתיות.

== ניתוח השיר ==
כותרת השיר "חשוב על זולתך" מנוסחת כפועל בלשון ציווי, ומדגישה את המסר העיקרי שהמשורר מנסה לשלוח אל המקבל. סגנון פנייה זה הופך את המשורר למטיף ומדגיש את הרפורמה החברתית אליה הוא שואף, ליצירת קהילה טהורה, ללא אנוכיות, נטולת פגמים ושחיתות.

חזרתו של המשפט בכל פסוק נדמה כצלצול של פעמון אזעקה החוזר ומזכיר לשומע את האמת ואת החובה המוטלת עליו. מטבע הלשון הזו באה כצעקה המעירה את מצפונם הנעדר של בני האדם.

קריאתו של המשורר כפי שהיא משתקפת בנוסח השיר, אין משמעה שעל האדם לבטל את מחויבויותיו, צרכיו וצרותיו, אלא קוראת לו לתת ככל יכולתו, וְלוּ מהמעט שבידו, וְלוּ רַק במחשבה על זולתו.

בספר הדן ביצירתו של דרוויש, "מחמוד דרוויש: אני לא יכול לשכוח" (בערבית: محمود درويش: عصي علي النسيان), מאופיינת שירתו ככזו ההופכת נושאים פוליטיים לנושאים אנושיים ודנה בגורלו של האדם. יצירתו, העוסקת רבות בגורל העם הפלסטיני, דנה באתגרי הקיום מנקודת מבט אנושית.

קובץ השירים "כפרחי השקד או רחוק יותר" בו מפורסם השיר, נכתב בתקופה הקרובה למותו, וניכר בו הכאב שליווה תקופה זו בחייו.

== ביצועים לשיר ==
ציור קיר בהשראת השיר ברחוב נתן בחיפה.
השיר הולחן על ידי מירה עווד ומרסל ח'ליפה (אנ') ובוצע על ידם ועל יד מבצעים שונים, בין היתר בטקס יום הזיכרון הישראלי פלסטיני בשנת 2017 ובטקס אקו"ם 2017.

== ראו גם ==

* מחמוד דרויש
* תעודת זהות (שיר)

== לקריאה נוספת ==

* מחמוד דרוויש, מחמוד דרוויש - חמישים שנות שירה, תרגום: ראובן שניר, הוצאת קשב, 2015

== קישורים חיצוניים ==

* לחן ושירה [https://www.youtube.com/watch?v=89RW2xz8Jkw מירה עוד -חשוב על זולתך]
*לחן ושירה בליווי עוּד, [https://www.youtube.com/watch?v=465Mc6tv1N0 מרציל חליפה פאכר ביגאיריכ]
*[https://www.youtube.com/watch?v=atBmVWblzPU מירה עווד ואחינועם ניני בטקס יום הזיכרון הישראלי פלסטיני 2017]
*[https://www.nillydagan.com/%D7%9E%D7%97%D7%9E%D7%95%D7%93-%D7%93%D7%A8%D7%95%D7%95%D7%99%D7%A9 שירים נוספים של מחמוד דרוויש] באתר של נילי דגן
* 
*[https://www.youtube.com/watch?v=F1uOgnMsMyQ ח"כ אחמד טיבי מקריא את השיר על בימת הכנסת בשתי שפות, 2017]
*[https://www.hamigdalor.co.il/store/books/%D7%9E%D7%97%D7%9E%D7%95%D7%93-%D7%93%D7%A8%D7%95%D7%95%D7%99%D7%A9-%D7%97%D7%9E%D7%99%D7%A9%D7%99%D7%9D-%D7%A9%D7%A0%D7%95%D7%AA-%D7%A9%D7%99%D7%A8%D7%94/ מחמוד דרוויש - חמישים שנות שירה], הוצאת קשב, 2015

== הערות שוליים ==

קטגוריה:תרבות פלסטינית
קטגוריה:ספרות ערבית
קטגוריה:ספרות ישראלית
קטגוריה:תרבות ערבית בישראל
קטגוריה:שירי שנות ה-2000
קטגוריה:שירי מחאה
קטגוריה:שירים בערבית
יוסף דורפמן (שחמטאי)

יוסף דורפמן (ברוסית: Иосиф Дорфман) (נולד ב-1 במאי 1952 בז'יטומיר (אז בברית המועצות כיום באוקראינה) הוא שחמטאי סובייטי-צרפתי ממוצא יהודי.

==קורות חיים==

יוסף דורפמן נולד בזיטומיר. בעל תואר שני בהנדסת מכונות מהמכון הפוליטכני בקייב. שירת בצבא ברית המועצות.

החל משנת 1975 דורפמן השתתף באליפות ברית המועצות בשחמט ובשנת 1977 זכה במקום הראשון ביחד עם בוריס גולקו.

במהלך שנות ה-70 ושנות ה-80 של המאה ה-20 השתתף בתחרויות רבות. בשנת 1978 הוענקה לו דרגת רב אמן.

בשנת 1978 הוא סיים במקום שני בפולין (ניצח מיכאיל צייטלין). הוא ניצח בתחרויות בוורשה בשנת 1984 ובלבוב בשנת 1983. בשנת 1985 הוא ניצח בתחרות במוסקבה.

בשנים 1984 ו-1988 דורפמן היה עוזר של גארי קספרוב בהתמודדות על תואר אלוף העולם בשחמט.

בתחילת שנות ה-90 של המאה ה-20 דורפמן עבר לצרפת. בשנת 1998 הוא ניצח באליפות צרפת בשחמט.

דורפמן חיבור מספר ספרים על שחמט.

== יוסף דורפמן באולימפיאדת השחמט ==
בין השנים 1998 ל-2004 השתתף דורפמן ב-3 אולימפיאדות שחמט:
{| class="sortable" border="1" cellspacing="0" cellpadding="1" width="65%"
|- bgcolor="#ccfccf" align="center"
| שנה|| לוח || קבוצה|| מד כושר|| נקודות|| תוצאות|| %|| מקום
|-
| 1998||2 ||צרפת|| 2585||6 מ-9||3+ 6= 0-||57.1|| 26 קבוצתי, 12 אישי
|-
| 2002||2 ||צרפת|| 2617||5 מ-10||1+ 8= 1-||50.0|| 24 קבוצתי, 65 אישי
|-
| 2004||3 ||צרפת|| 2596||6 מ-10||2+ 8= 1-||60.0|| 23 קבוצתי, 27 אישי
|}

==קישורים חיצוניים==

==הערות שוליים==

קטגוריה:שחמטאים יהודים סובייטים
קטגוריה:שחמטאים יהודים צרפתים
קטגוריה:מחברי ספרי שחמט יהודים
קטגוריה:רבי-אמנים יהודים
קטגוריה:צרפתים שנולדו ב-1952
Stingray iConcerts

Stingray iConcerts הוא ערוץ טלוויזיה קנדי המשדר הופעות מוזיקליות חיות באורך מלא מז'אנרים שונים של מוזיקה. הערוץ נמצא בבעלות Stingary Digital.

== היסטוריה ==
Stingray Concerts הוקם כחברה עצמאית על ידי ג'ף שולץ ומייקל שימבו בספטמבר 2003, ונקרא בשם "Concerts TV". במקור היא הייתה זמינה באופן בלעדי בארצות הברית בלבד והתמקדה בשידור הקלטות של הופעות מוזיקליות.

בינואר 2009, במאמץ להרחיב את הצעת הטלוויזיה שלה, רכשה חברת Rack Entertainment את החברה במחיר לא ידוע.

בחודש אוגוסט 2010 נמכרה החברה ל-Stingary Digital. לאחר המכירה הודיעה Stingary כי יש בכוונתה להרחיב את השידורים למדינות נוספות בארצות הברית ובקנדה. כמו כן מטה החברה הועבר למטה חברת Stingary במונטריאול שבקנדה.

Concerts TV החלה לשדר על גבי ספקי טלוויזיה קנדים במהלך שנת 2011.

בחודש נובמבר 2015 החברה מותגה מחדש תחת השם Stingary Concerts כחלק מיוזמה נרחבת של חברת סטינגרי לקבץ את כל הערוצים שלה תחת מותג זהה. מאוחר יותר הערוץ התמזג עם ערוץ iConcerts, ערוץ שסטינגרי רכשה בסוף אותה שנה ושם הערוץ שונה ל-Stingray iConcerts ב-23 בפברואר 2017.

== בישראל ==
בישראל שודר הערוץ בבלעדיות מאז 29 בנובמבר 2017 ועד 30 באוקטובר 2018 בשירות Smart tv.

== ראו גם ==
* Classica
* ערוץ מצו

== קישורים חיצוניים ==

* 

== הערות שוליים ==

קטגוריה:ערוצי טלוויזיה
קטגוריה:קנדה: טלוויזיה
דמוגרפיה של מזרח טימור

מזרח טימור מנתה נכון ל-2017, על פי ספר העובדות העולמי, 1,291,358 תושבים. 

== אוכלוסייה ==

== דתות וקבוצות אתניות ==
רוב תושביה של מזרח טימור הם קתולים, לכן הנצרות הקתולית היא הדת הרשמית במדינה. 

הקבוצות האתניות הקיימות במזרח טימור הן: אוסטרלים, מלזים, ממבאיים ועוד. 

== שפות ==
השפות הרשמיות במזרח טימור הן פורטוגזית וטטום.

== אוריינות ==
הגדרה: יכולת קריאה וכתיבה בקרב גילי 15 ומעלה

שיעור באוכלוסייה: 67.5% (הערכה נכון ל-2015)

גברים: 71.5%

נשים: 63.4%

== קישורים חיצוניים ==

== הערות שוליים ==

קטגוריה:מזרח טימור: דמוגרפיה
יחסי נורווגיה – סן מרינו

יחסי נורווגיה–סן מרינו הם היחסים הדיפלומטיים שבין ממלכת נורווגיה לבין הרפובליקה המרוממת של סן מרינו.

== הסכמים דיפלומטיים ==
בין שתי המדינות נחתמו 3 הסכמים דיפלומטיים:

* הסכם על כינון יחסים קונסולריים רשמיים - 29 בספטמבר 1973
* הסכם על כינון יחסים דיפלומטיים - 11 בדצמבר 1996
* הסכם בדבר החלפת מידע בענייני מס - 21 בינואר 2010

== יחסים כלכליים ==

* בשנת 2016, שווי הסחורה שיוצאה מסן מרינו לנורווגיה הגיעה לסך 70.1 אלף דולר אמריקאי והיא כללה ריהוטים, מקומות ישיבה, מכשירים אורתופדיים ועוד. באותה שנה, שווי הסחורה שיוצאה מנורווגיה לסן מרינו הגיעה לסך 3.67 מיליון דולר אמריקאי והיא כללה דגים מעובדים (99.8%), חלקי חילוף ורמקולים (0.2%).
* בשנת 2015, שווי הסחורה שיוצאה מסן מרינו לנורווגיה הגיעה לסך 86.4 אלף דולר אמריקאי והיא כללה רהיטים חומרי הדברה ומקררים. באותה שנה, שווי הסחורה שיוצאה מנורווגיה לסן מרינו הגיעה לסך 3.67 מיליון דולר אמריקאי והיא כללה דגים מעובדים (99.8%), חלקי חילוף להחלפה וחלקי רכב (0.2%).

== ייצוג ==

* נורווגיה מיוצגת בסן מרינו על ידי שגרירות שהיא מחזיקה בסן מרינו, בירת סן מרינו.
* סן מרינו אינה מיוצגת בנורווגיה, הן בדרג השגרירות והן בדרג הקונסולרי.

== הערות שוליים ==
יחסי נורווגיה–רוסיה

[[דמיטרי מדבדב מתקבל בטקס רשמי בנורווגיה מלווה בהאראלד החמישי, מלך נורווגיה]]
יחסי נורווגיה–רוסיה הם היחסים הדו-צדדיים בין נורווגיה לבין רוסיה. היחסים הדיפלומטיים בין שתי המדינות כוננו ב-30 באוקטובר 1905, ארבעה ימים לאחר הקמתה של נורווגיה העצמאית.

== היסטוריה ==
=== 1397–1814 ===
דנמרק ניהלה את יחסי החוץ של נורווגיה במהלך תקופה זו, היא ורוסיה היו באופן כללי בעלי ברית נגד האויב המשותף שוודיה.

=== 1814–1905 ===
שוודיה ניהלה את יחסי החוץ של נורווגיה במהלך תקופה זו, ובשנת 1826 הוגדר קו הגבול בין שתי המדינות.

=== 1917–1991 ===
בשנת 1920 נחתמה אמנת סבאלברד, שעליהם חתמו שתי המדינות. בשנת 1924 כוננו מחדש היחסים בין המדינות, שנותקו בשנת 1917 בעקבות מהפכת אוקטובר. בסוף מלחמת העולם השנייה כבשו כוחות רוסיים חלק מצפון נורווגיה, אולם כבר בספטמבר 1945 הם פינו את האזור.

=== אחרי 1991 ===
במשך עשרות שנים היו חילוקי דעות בין המדינות, בשל זיהום האוויר הנגרם כתוצאה מפליטות גזים מנורילסק-ניקל במחוז מורמנסק , ועדיין הבעיה לא נפתרה, ומעיבה על היחסים בין המדינות.

בעבר היה סכסוך טריטוריאלי על ים ברנץ, אבל ב-27 באפריל 2010 החליטו נורווגיה ורוסיה לפתור באופן רשמי את הסכסוך. בשנת 2017 הקרמלין שלח הערכת איום לנשיא ולדימיר פוטין, והדגיש את האפשרות שהבעיה הזו תגרום לעימות ימי. 

הסנקציות הבינלאומיות על רוסיה בעקבות מלחמת אוקראינה–רוסיה אומצו גם בנורווגיה. בצל המתיחות בין רוסיה למדינות המערב בשל המלחמה באוקראינה, מוסקבה האשימה את אוסלו במניעת אספקה לעיירה הרוסית בארנטסבורג שנמצאת בארכיפלג הנורווגי סבאלברד.<ref>https://www.globes.co.il/news/article.aspx?did=1001434152</ref>

==יחסים דיפלומטיים==
נורווגיה מחזיקה ברוסיה שגרירות במוסקבה, ו-3 קונסוליות בארכנגלסק, מורמנסק וסנקט פטרבורג. מאידך, רוסיה מחזיקה בנורווגיה שגרירות באוסלו וקונסוליות בבארנצבורג וקירקנס.

== קישורים חיצוניים ==

* [http://www.norvegia.ru/norsk/ambassaden/ansatte/Ansatte.htm השגרירות הנורווגית במוסקבה]
* [http://www.norway.mid.ru/ השגרירות הרוסית באוסלו]

=== הערות שוליים ===
כביש 5613

כביש 5613 הוא כביש רוחב מקומי שמקשר בין היישובים תנובות, ינוב, גאולים וצור משה הנמצאים במועצה האזורית לב השרון עם פרדסיה וקדימה-צורן.

== היסטוריה ==
בעבר מספר הכביש היה 1206ג.

== צמתים עיקריים לאורך הכביש ==
{| class="wikitable"
|+
!קילומטרים
!שם
!סוג מפגש
!מיקום
!דרכים מצטלבות
|-
| colspan="5" align="center" bgcolor="#D8 BF D8" |כביש 5613 ממערב למזרח
|-
| align="center" |0
| align="center" |צומת פרדסיה
| align="center" align="center" |פרדסיה
|align="center" |
|-
| align="center" |0.3
| align="center" |צומת ללא שם
| align="center" align="center" |פרדסיה
| align="center" |רחוב התהילה
|-
| align="center" |0.6
| align="center" |צומת ללא שם
| align="center" align="center" |פרדסיה
| align="center" |שדרות בן-גוריון
|-
| align="center" |0.65
| align="center" |צומת ללא שם
| align="center" align="center" |צור משה
| align="center" |רחוב הפרדסים
|-
| align="center" |1.1
| align="center" |צומת ללא שם
| align="center" align="center" |צור משה
| align="center" |רחוב השיבולים
|-
| align="center" |1.8
| align="center" |צומת ללא שם
| align="center" align="center" |צור משה
| align="center" |רחוב החורשים
|-
| align="center" |3.1
| align="center" |צומת גאולים
| align="center" פיקסלים
| align="center" |גאולים
| align="center" |
|-
| align="center" |3.6
| align="center" |כיכר ללא שם
| align="center" פיקסלים
| align="center" |קדימה צורן
| align="center" |שדרות יצחק רבין
|-
| align="center" |3.8
| align="center" |כיכר ללא שם
| align="center" פיקסלים
| align="center" |גאולים
| align="center" |רחוב ההרחבה
|-
| align="center" |6.1
| align="center" |כיכר המייסדים
| align="center" פיקסלים
| align="center" |ינוב
| align="center" |רחוב מעלה הרימון ומבוא הגפן
|-
| align="center" |7.5
| align="center" |צומת ינוב
| align="center" align="center" |ליד כפר יונה
| align="center" |
|}

== ראו גם ==

* כבישי ישראל

== הערות שוליים ==

קטגוריה:ישראל: כבישים